b'\n_START_ARTICLE_\nOdmori se, zaslu\xc5\xbeio si\n_START_SECTION_\nRadnja\n_START_PARAGRAPH_\nSerija prati \xc5\xbeivot obitelji Kosmi\xc4\x8dki, \xc4\x8dija je glava otac Marko, slu\xc5\xbebenik u katastru i koji to uvijek dodatno nagla\xc5\xa1ava. On je glavni priskrbljiva\xc4\x8d obitelji, pa brigu o \xc5\xbeeni i troje odrasle djece smatra te\xc5\xa1kim teretom koji ga je u\xc4\x8dinio \xc4\x8dangrizavim i punim pametnih uputa sinovima i k\xc4\x87eri koji ga, naravno, nikad ne poslu\xc5\xa1aju. Supruga Ru\xc5\xbea je doma\xc4\x87ica koja naj\xc4\x8de\xc5\xa1\xc4\x87e smiruje sva\xc4\x91e izme\xc4\x91u Marka i djece. Glavni "neprijatelji" su im susjedi Bajsovi koji imaju mesarski obrt i koji su u stalnom natjecanju s Kosmi\xc4\x8dkima. _NEWLINE_Najstariji sin Dudo je "razmetni sin" koji je uvijek u nekim mutnim, poduzetni\xc4\x8dkim pothvatima. K\xc4\x87er Biba je vje\xc4\x8dna studentica, a drugi sin Neno je hipohondar, amaterski glumac i voditelj dje\xc4\x8dje televizijske emisije._NEWLINE_Glavni junaci serije Marko i Ru\xc5\xbea Kosmi\xc4\x8dki pojavljuju se u gostuju\xc4\x87oj ulozi u jednoj epizodi u 2. sezoni Stipe u gostima.'